Γεώργιος Ι. Βουγιουκλάκης

Ο Γεώργιος Βουγιουκλάκης (Αθήνα 1948) είναι Έλληνας Οδοντίατρος, Ομότιμος Καθηγητής της Oδοντιατρικής Σχολής Αθηνών του ΕΘνικού και Καποδιστριακού Πανεπιστημίου Αθηνών και επιστημονικός υπεύθυνος του Μουσείου Τμήματος Οδοντιατρικής, (πρώην Μουσείο Κρανιοπροσωπικής Εξέλιξης και Ιστορίας της Οδοντιατρικής).

 Βιογραφικά Στοιχεία 
Γεννήθηκε το 1948 στην Αθήνα. Σπούδασε στην Οδοντιατρική Σχολή του Εθνικού και Καποδιστριακού Πανεπιστημίου Αθηνών, από την οποία αποφοίτησε το 1972.

To 1975, διορίσθηκε σε θέση βοηθού στο Εργαστήριο της Οδοντικής Χειρουργικής στην Οδοντιατρική Σχολή του Εθνικού και Καποδιστριακού Πανεπιστημίου Αθηνών, ενώ το 1977 συνέχισε τις σπουδές του σε μεταπτυχιακό επίπεδο  στον τομέα των βιοϋλικών στο Πανεπιστήμιο του Τορόντο αποκτώντας τον τίτλο Master of Science  (1979).

Αναγορεύτηκε Διδάκτορας της Οδοντιατρικής Σχολής του Εθνικού και Καποδιστριακού Πανεπιστημίου Αθηνών (1978), ενώ 4 χρόνια αργότερα (1982) εκλέχτηκε Υφηγητής της Οδοντικής Χειρουργικής στην ίδια Σχολή. 

Το 1984, με την εφαρμογή του ν.1268/1982, εκλέγεται Επίκουρος Καθηγητής, Αναπληρωτής Καθηγητής το 1987 και τέλος το 1992 Καθηγητής Οδοντικής Χειρουργικής.

Διατέλεσε Πρόεδρος (2003-2006) θέση από την οποία παραιτήθηκε αιφνιδιαστικά πριν από τη λήξη της υπό το βάρος καταγγελιών στην Υπηρεσία Εσωτερικών Υποθέσεων, οι οποίες απορρίφθηκαν, αλλά και Αναπληρωτής Πρόεδρος (1999-2003 και 2011-2015) της ίδιας Σχολής. Από το 1996 έως την αφυπηρέτησή (2015) του υπήρξε Διευθυντής του Εργαστηρίου Οδοντικής Χειρουργικής της Οδοντιατρικής Σχολής Αθηνών.

Έχει διατελέσει μέλος του Δ.Σ. της Ελληνικής Οδοντιατρικής Ομοσπονδίας ενώ έχει συμμετάσχει σε επιτροπές του  Υπουργείου Παιδείας και Υπουργείου Υγείας σε θέματα που αφορούν την εκπαίδευση και  το θεσμικό πλαίσιο ασφάλειας και κυκλοφορίας οδοντιατρικών υλικών και γενικότερα Ιατρικών βοηθημάτων. 

Κατά την διάρκεια των Ολυμπιακών και Παρολυμπιακών Αγώνων που διεξήχθησαν στην Αθήνα το 2004, διετέλεσε Διευθυντής του Οδοντιατρικού Τμήματος της Πολυκλινικής του Ολυμπιακού Χωριού.

 Επιστημονική Δράση και Εργογραφία 
Ως μέλος Δ.Ε.Π. έχει δημοσιεύσεις σε διεθνή και ελληνικά περιοδικά καθώς και ανακοινώσεις σε διεθνή συνέδρια.

Διατριβές

·      Συγκριτική μελέτη τῆς συγκολλήσεως μὲ τὴν ὀδοντίνη τεσσάρων νέων ἐμφρακτικῶνὑλικῶν: μελέτη InVitro (διδακτορική διατριβή, 1978)

·      Μελέτη τῆς συγκολλήσεως μὲ τὴν ὀδοντίνη παραγώγων τῆς τριχλωροτριαζίνης σὲ συνδυασμό μὲ  ρητινώδη σκευάσματα (διατριβή υφηγεσίας,1982).

Συγγράμματα

Εργαστήριο Οδοντικής Χειρουργικής Οδοντιατρικής Σχολής Πανεπιστημίου Αθηνών. 60 χρόνια Ακαδημαϊκής Παρουσίας και Κοινωνικής Προσφοράς (2015)

Οδοντική Τερηδόνα (2015)

Βασικές Αρχές Οδοντικής Χειρουργικής (2012)

Άτλαντας Προκλινικών Ασκήσεων Οδοντικής Χειρουργικής (2011)

Συντηρητικές Αποκαταστάσεις - Κλινικός Οδηγός. Από τη διάγνωση στην αντιμετώπιση (2010)

Οδηγός Εργαστηριακών Ασκήσεων Οδοντικής Μορφολογίας και Εισαγωγής στη Σύγκλειση (2010)

Συντηρητικές Αισθητικές Αποκαταστάσεις (1986)

 Εξωτερικοί σύνδεσμοι 
  Βουγιουκλάκης, Γεώργιος Ι., εργογραφία από το Εθνικό Κέντρο Βιβλίου.
 «Διεθνείς Δημοσιεύσεις», ιστότοπος PubMed.
 Μουσείο Τμήματος Οδοντιατρικής
 Παραπομπές 

Κατηγορία:Έλληνες πανεπιστημιακοί του 20ού αιώνα